**АСОЦИАЦИЯ ПО ВиК НА ОБОСОБЕНАТА ТЕРИТОРИЯ, ОБСЛУЖВАНА ОТ „ВиК“ ООД – ПЕРНИК**

 **ДОКЛАД**

**ЗА ДЕЙНОСТТА НА**

**АСОЦИАЦИЯ ПО ВОДОСНАБДЯВАНЕ И КАНАЛИЗАЦИЯ НА ОБОСОБЕНАТА ТЕРИТОРИЯ, ОБСЛУЖВАНА ОТ „ВиК“ ООД – ПЕРНИК ЗА 2018 ГОДИНА**

**УВАЖАЕМА ГОСПОЖО АВРАМОВА,**

В изпълнение на чл. 198в, ал. 5, т. 5 от Закона за водите, представям на Вашето внимание настоящия Доклад за дейността на Асоциация по ВиК на обособената територия, обслужвана от „ВиК“ ООД - Перник през 2018 година:

 І. През 2018 година са проведени 3 (три) заседания на Общото събрание на Асоциация по ВиК – Перник на обособената територия, обслужвана от „ВиК” ООД – Перник.

 Първото редовно заседание е насрочено и проведено на 20.02.2018г. За провеждането на заседанието са получени съответните мандати от МРРБ и МОСВ, съгласно разпоредбите на чл. 198е, ал.4 от Закона за водите. Заседанието е проведено при следния дневен ред:

1. Приемане на годишен финансов отчет на Асоциация по ВиК на обособената територия, обслужвана от „ВиК” ООД – Перник за 2017г., съгласно чл.27, т.1 от Закона за счетоводството.

2. Приемане на отчета за изпълнението на бюджета на Асоциация по ВиК на обособената територия, обслужвана от “ВиК“ ООД – Перник за 2017 г., съгласно чл.26, ал.3 от Правилника за организацията и дейността на асоциациите по ВиК.

3. Приемане на годишен отчет за дейността на Асоциация по ВиК на обособената територия, обслужвана от “ВиК“ ООД – Перник за 2017 г., съгласно чл.198в, ал.4, т.10 от Закона за водите.

4. Приемане на бюджета на Асоциация по ВиК на обособената територия, обслужвана от “ВиК“ ООД – Перник за 2018 година, съгласно чл. 198в, ал. 4, т. 9 от Закона за водите и чл.21, ал.1 от Правилника за организацията и дейността на асоциациите по ВиК.

5. Приемане на решение за съгласуване от Асоциация по ВиК – Перник, на План за опазване на околната среда 2017-2021г. на обособената територия обслужвана от „ВиК“ ООД – Перник, съгласно чл.5.5 (а) от Договор за стопанисване, поддържане и експлоатация на ВиК системите и съоръженията и предоставяне на ВиК услуги.

По т.1 от дневния ред бе приет годишен финансов отчет на Асоциация по ВиК на обособената територия, обслужвана от „ВиК” ООД – Перник за 2017г., съгласно чл.27, т.1 от Закона за счетоводството с 89,05% от общо 100% от всички гласове в Общото събрание.

По т.2 от дневния ред бе приет отчета за изпълнение на бюджета на Асоциация по ВиК на обособената територия, обслужвана от “ВиК“ ООД – Перник за 2017 г., съгласно чл.26, ал.3 от Правилника за организацията и дейността на асоциациите по ВиК с 89,05% от общо 100% от всички гласове в Общото събрание.

По т.3 от дневния ред бе приет годишния отчет за дейността на АВиК-Перник за 2017 г. съгласно чл.198в, ал.4, т.10 от Закона за водите, с 89,05% от общо 100% от всички гласове в Общото събрание.

По т.4 от дневния ред бе приет бюджета на Асоциация по ВиК на обособената територия, обслужвана от „ВиК” ООД – Перник за 2018г. съгласно чл. 198в, ал. 4, т. 9 от Закона за водите и чл.21, ал.1 от Правилника за организацията и дейността на асоциациите по ВиК с 89,05% от общо 100% от всички гласове в Общото събрание.

По т.5 от дневния ред бе прието решение съгласуване на План за опазване на околната среда 2017-2021г. на обособената територия обслужвана от „ВиК“ ООД – Перник, съгласно чл.5.5 (а) от Договор за стопанисване, поддържане и експлоатация на ВиК системите и съоръженията и предоставяне на ВиК услуги, 93,82% от общо 100% от всички гласове в Общото събрание.

Второто извънредно заседание - на Общото събрание на Асоциация по ВиК – Перник е проведено на30.05.2018г. За провеждането на заседанието са получени съответните мандати от МРРБ и МОСВ, съгласно разпоредбите на чл. 198е, ал.4 от Закона за водите. Заседанието е проведено при следния дневен ред:

1. Приемане на Подробна инвестиционна програма за инвестиции в активи – ВиК системи и съоръжения, публична държавна и/или публична общинска собственост за 2016г. на ВиК оператора “ВиК“ ООД- Перник.

2. Приемане на Подробна инвестиционна програма за инвестиции в активи – ВиК системи и съоръжения, публична държавна и/или публична общинска собственост за 2017г. на ВиК оператора “ВиК“ ООД- Перник.

3. Приемане на Подробна инвестиционна програма за инвестиции в активи – ВиК системи и съоръжения, публична държавна и/или публична общинска собственост за 2018г. на ВиК оператора “ВиК“ ООД- Перник.

4. Други – Приемане на работни правила за отчитане и приемане на инвестиции, извършени от “ВиК” ООД – Перник.

По т.1 от дневния ред бе приета Подробна инвестиционна програма за инвестиции в активи – ВиК системи и съоръжения, публична държавна и/или публична общинска собственост за 2016г. на ВиК оператора “ВиК“ ООД- Перник, съгласно чл.6.2(б), от Договора за стопанисване, поддържане и експлоатация на ВиК системи и съоръжения и предоставяне на ВиК услуги, с 83,65% от общо 100% от всички гласове в Общото събрание.

По т.2 от дневния ред бе приета Подробна инвестиционна програма за инвестиции в активи – ВиК системи и съоръжения, публична държавна и/или публична общинска собственост за 2017г. на ВиК оператора “ВиК“ ООД- Перник, съгласно чл.6.2(б), от Договора за стопанисване, поддържане и експлоатация на ВиК системи и съоръжения и предоставяне на ВиК услуги, с 83,65% от общо 100% от всички гласове в Общото събрание.

По т.3 от дневния ред бе приета Подробна инвестиционна програма за инвестиции в активи – ВиК системи и съоръжения, публична държавна и/или публична общинска собственост за 2018г. на ВиК оператора “ВиК“ ООД- Перник, съгласно чл.6.2(б), от Договора за стопанисване, поддържане и експлоатация на ВиК системи и съоръжения и предоставяне на ВиК услуги, с 83,65% от общо 100% от всички гласове в Общото събрание.

По т.4 от дневния ред “Други” се приеха работни правила за отчитане и приемане на инвестиции, извършени от “ВиК” ООД – Перник, изготвени съгласно писмо на МРРБ с изх.№91-00-87/13.10.2017г., с 83,65% от общо 100% от всички гласове в Общото събрание.

Третото извънредно заседание - на Общото събрание на Асоциация по ВиК – Перник е проведено на04.09.2018г. За провеждането на заседанието са получени съответните мандати от МРРБ и МОСВ, съгласно разпоредбите на чл. 198е, ал.4 от Закона за водите. Заседанието е проведено при следния дневен ред:

1. Приемане препоръчителния размер на вноската на държавата в бюджета за 2019 година на Асоциацията по ВиК в обособената територия, обслужвана от “ВиК“ ООД-Перник, съгласно чл.20, ал.3 от Правилника за организацията и дейността на асоциациите по ВиК.

 2. Съгласуване на План за стопанисване, експлоатация и поддръжка на Активите, съгласно чл.4.2 (г) от Договор за стопанисване, поддържане и експлоатация на ВиК системите и съоръженията и предоставяне на ВиК услуги.

По т.1 от дневния ред бе прието решение за приемане на препоръчителния размер на вноската на държавата в бюджета за 2019г. на Асоциацията по ВиК в обособената територия, обслужвана от „ВиК“ ООД – Перник, в размер на 19 783,56лв. с 93,26% от общо 100% от всички гласове в Общото събрание.

По т.2 от дневния ред не бе прието решение за съгласуване на План за стопанисване, експлоатация и поддръжка на Активите, съгласно чл.4.2 (г) от Договор за стопанисване, поддържане и експлоатация на ВиК системите и съоръженията и предоставяне на ВиК услуги, поради непредоставен мандат на Председателят на Асоциацията от страна на МРРБ и липса на кворум за вземане на решения.

ІІ. През 2018г. се проведоха следните работни срещи, конференции и семинари в които Асоциация по ВиК – Перник, взе участие:

* Януари 2018г. по покана на г-жа Малина Крумова-зам.министър на регионалното развитие и благоустройството се проведе работна среща в Областна администрация Перник, във връзка с напредъка на регионалното прединвестиционно проучване за обособената територия (РПИП), обслужвана от „ВиК“ ООД – Перник, както и Стратегията за финансиране на отрасъл ВиК и други актуални теми и въпроси от отрасъл ВиК.
* Март 2018г. по покана на БАВ ( Българска асоциация по водита), служителите от Асоциация по ВиК - Перник посетиха конференция на тема „ Инвестиционни предизвикателства пред водния сектор – Иновативни решения и финансови стратегии“;
* Май 2018г. по покана на МРРБ, се проведе информационнен ден във връзка с изпълнението на проект „Подпомагане на регионалното инвестиционно планиране на отрасъл ВиК“, с финансовата подкрепа на Оперативна програма „Околна среда 2014-2020“, съфинансирана от Европейския съюз чрез европейския Кохезионен фонд.
* Май 2018г. по покана на Българска асоциация по водите (БАВ) служителите на АВиК –Перник, посетиха Дискусионен форум “ Подобряване на капацитета на ззаетите лица във водния сектор в България“. Форума е във връзка с изпълнението на проект „ Насърчаване на заетостта във водния сектор „ който се финансира от Оперативна програма „ Развитие на човешките ресурси“ по линия на Европейския социален фонд.
* Юни 2018г. по покана на ДЗЗД „ Воден обучителен център“ се проведе обучителен семинар по проект изпълняван от МРРБ „ Подпомагане ефективността, управлението и институционалния капацитет в отрасъл ВиК“ финансиран по Оперативна програма „ Околна среда 2014-2020г.“ Темата на семинара беше „ Предоставяне на ВиК услуги – приложима нормативна уредба, бизнес планиране, ценообразуване“.
* Август 2018г. по покана на МОСВ, беше организирана и проведена работна среща-обучение във връзка с подготовката на проектни предложения по процедура „ Изграждане на ВиК инфраструктура“ чрез директно предоставяне на безвъзмездна финансова помощ от оперативна програма „ Околна среда 2014-2020г.“
* Септември 2018г. по покана на ДЗЗД „ Център за квалификация в отрасъл ВиК“, служител на Асоциация по ВиК – Перник, взе участи е в работно посещение за обмяна на опит и добри практики в страна членка на ЕС, свързани с предоставянето на ВиК услуги.
* Октомври 2018г. по покана на ДЗЗД „ Център за квалификация в отрасъл ВиК“, служител на Асоциация по ВиК – Перник, взе участи е в демонстрация на инженерна практика за обезвреждане и оползотворяване на утайките, получени при пречистването на градски отпадъчни води.
* Октомври 2018г. по покана на ДЗЗД „ Воден обучителен център“ се проведе обучителен семинар по проект изпълняван от МРРБ „ Подпомагане ефективността, управлението и институционалния капацитет в отрасъл ВиК“ финансиран по Оперативна програма „ Околна среда 2014-2020г.“ Темата на семинара беше „Качество на питейната вода и постигане на съответствие с българското и европейско законодателство“.

III. Във връзка с искане на Министерство на околната среда и водите бяха събирани през март 2018 технически данни и информация във връзка с изпълнението на мерки, предвидени в Плановете за управление на речните басейни – ПУРБ и ПУРН 2016-2021г.

IV. Във връзка с писмо на Министерство на околната среда и водите беше сформирана междуведомствена работна група за изготвяне на График за постигане на съответствие с изискванията на Дирекстива 91/271/ЕИО (Директивата на ГПСОВ), в която като член участва служител на Асоциация по ВиК – Перник. Дейността на междуведомствената група се състои в подпомагане работата на министъра на околната среда и водите при изготвянето на Докладите по чл.15, 16 и 17 от Директивата за ГПСОВ.

V. Във връзка с писмо на Министерство на регионалното развитие и благоустройството, беше оказано съдействие от страна на експертите в Асоциацията при изготвянето на оценката на ВиК активи, публична държавна и публична общинска собственост, в рамките на проект „Подпомагане на регионалното инвестиционно планиране на отрасъл ВиК“.

VI. През 2018г. в Асоциация по ВиК – Перник са получени и обработени 38 жалби свързани с различни проблеми във ВиК системите и съоръженията на обособената територия обслужвана от оператора „ВиК“ ООД –Перник. Жалбите са подавани предимно в писменна форма (35 бр.) или по и-мейл ( 3бр.) от физически лица и главно са свързани с :

 - липса на водоподаване във водоснабдителната мрежа – 4 бр.;

 - липса на налягане във водоснабдителната мрежа - 1 бр;

 - спиране/прекъсване на водоподаването поради аварии или реконструкции на водоснабдителната мрежа - 3 бр.;

- лошо качество на водата – 5 бр.;

- щети от аварий - 4 бр.;

- течове – 10 бр.;

- запушване на канализация – 1 бр.;

- проверка на изправност на водомер – 2 бр.;

- наводняване от отпадни води – 1 бр.;

- наводняване от дъждовни води – 1 бр.;

- грешка в отчитането и неправилно начисляване на потреблението на вода – 3 бр.;

- присъединяване към водоснабдителната система – 1 бр.;

- друго – 2 бр.

VII. През 2018г. към НСИ са подавани на всяко тримесечие отчети на АВиК-Перник: Наети лица, Отработено време, Средства за работна заплата и други разходи за труд.

VIII. За 2018г. предстои да бъде подадена в НАП – Перник Годишна данъчна декларация по чл.92 от ЗКПО. Отчетите ще се съхраняват в Учрежденският архив на АВиК – Перник.

IX. Изготвен е годишен финансов отчет за дейността на АВиК – Перник, който включва: отчет за приходите и разходите, счетоводен баланс, отчет за промени в собствения капитал, отчет за паричните потоци, оборотна ведомост от 01.01.2018г. до 31.12.2018г.

X. Изготвен е отчет за изпълнението на бюджета на Асоциация по ВиК на обособената територия, обслужвана от “ВиК“ ООД – Перник и обяснителна записка към него за 2017 г., съгласно чл. 26, ал. 3 от Правилника за организацията и дейността на асоциациите по ВиК.

XI. Назначен е нов служител в Асоциация по ВиК – Перник на длъжност ВиК експерт, по заместване до завръщане на титуляра, който е в отпуск по майчинство.

**С уважение,**

**ИРЕНА СОКОЛОВА /П/**

*Председател на АВиК на обособената територия,*

*обслужвана от „ВиК“ ООД - Перник*